ROVANIEMEN HOVIOIKEUS
Valtakatu 10 - 12, 96200 ROVANIEMI Puh. 010 36 41800, Fax 010 36 41850
rovaniemi.hb@om.fi	25.2.2008	16/2008

Oikeusministeriö
Nimen lisäosa
PL 25
00023 VALTIONEUVOSTO

Olkeusmin+sfieriö
2 7, 01,. 1006
ot'01Q 	J~ aoö4
LA7O

Viite Oikeusministeriön kirje 9.1.2008 OM 22/41/2007

Asia Rovaniemen hovioikeuden lausunto Käräjäoikeuden kokoonpanot -työryhmän mietinnöstä
Asiakohdassa mainitusta työryhmän mietinnöstä hovioikeus lausuu seuraavaa:

Mietinnön taustalla on pääministeri Matti Vanhasen II hallituksen ohjelmassa oleva maininta lautamiesjärjestelmän käyttöalan supistamisesta. Näin säästyneet varat on tarkoitus käyttää pahiten ruuhkautuneiden käräjäoikeuksien vahvistamiseen.

Uudistuksen lähtökohta näyttäisi määritellyn poliittisesti ja varsin sitovalla tavalla. Tästä huolimatta hovioikeus saattaa vielä harkittavaksi, onko lautamiesjärjestelmän esitetyn kaltainen ja pitkälle menevä karsiminen perusteltua. Lautamiesjärjestelmällä on Suomessa pitkät perinteet ja sen puolesta esitetyt näkökohdat ovat painavat, eikä vähiten kansalaisten tuomioistuimia kohtaan tunteman luottamuksen näkökulmasta. Sitä paitsi, kun vuonna 1993 alioikeusuudistuksen yhteydessä siirryttiin nykyiseen järjestelmään, lautamiesten mukanaolosta käräjäoikeuksien päätöksenteossa käytiin laaja periaatteellinen keskusteluja tuon keskustelun pohjalta päädyttiin nykyiseen järjestelmään, jossa rikosasioissa ja eräissä riita-asioissa yksilöllistä äänioikeutta käyttää käräjäoikeudessa ammattituomarin rinnalla maallikkotuomari, lautamies. Kovin lyhytnäköiseltä tuntuu, että jo nyt ollaan voimakkaasti puuttumassa lautamiesten käyttöalaan, etenkin kun lautamiesjärjestelmä on toiminut moitteettomasti. Kaavaillut säästöt ovat marginaalisia verrattuna lautamiesten nykyisen kaltaisesta käytöstä aiheutuviin etuihin.

Sinänsä hovioikeudella ei ole huomautettavaa esitetyistä käräjäoikeuksien kokoonpanosäännöksistä. Sääntelyn selkeyden kannalta ne ovat hyvin kirjoitetut ja niiden mukaan käräjäoikeuden kokoonpano määräytyy mandollisimman yksinkertaisesti ja mandollisimman vähän tulkinnanvaraa jättävän mitta-puun mukaan.

Ehdotuksen mukaan lautamiehet poistettaisiin kokonaan riita-asioissa. Lauta-miehet ovat käytännössä osallistuneet riita-asioiden ratkaisemiseen niin vähäisessä määrin, että esitetty muutos on kannatettava paitsi käyttöalan

pWrapPolygonVertices8;9;(0,0);(0,8885);(6539,8885);(6539,13757);(9464,13757);(9464,21611);(21602,21611);(21602,0);(0,0);fBehindDocument0

Kansliapäällikkö	Riitta	enpää

vähyyden myös asiallisista syistä. Riita-asioissa lautamiehet eivät tuo tuomitsemistoimintaan samanlaista "lisäarvoa" kuin rikosasioissa, joissa ammatti-tuomari voi saada lautamiehiltä merkityksellistä tukea näytön arvioinnissa ja rangaistuksen määräämiseen liittyvissä kysymyksissä.

Uudeksi kokoonpanovaihtoehdoksi esitetään kolmen virkatuomarin kokoonpanoa, joka voisi käsitellä kaikkia sellaisia rikosasioita, joissa kokoonpanoa olisi pidettävä perusteltuna asian laadun tai muun erityisen syyn takia. Hovioikeus suhtautuu myönteisesti tähän kokoonpanovaihtoehtoon, koska se soveltuisi nykyistä paremmin etenkin oikeudellisesti ja näytöllisesti vaikeiden ja laajojen rikosasioiden käsittelyyn.

Lautamiesjärjestelmän käyttöalan supistamisesta välttämättä seuraisi yhden tuomarin kokoonpanon toimivaltuuksien lisääminen rikosasioissa. Ehdotuksen mukaan yhden tuomarin kokoonpanon päätösvaltaa esitetään laajennettavaksi sellaisiin rikoksiin, joista voi syytteen mukaan seurata enintään kanden vuoden vankeusrangaistus sekä tiettyihin muihin nimeltä mainittuihin rikoksiin. Säännösehdotuksesta ei ole huomautettavaa, mutta siitä seuraa, että lautamiehet osallistuisivat tulevaisuudessa tuomitsemistoimintaan vain vakavissa rikosasioissa ja lautamiesten käyttöala vähenisi olennaisesti. Kuten edellä tässä lausunnossa on jo todettu, asiaan liittyy myös tärkeitä periaatteellisia näkökohtia.

Notaari tai käräjäviskaali ei olisi enää toimivaltainen toimimaan puheenjohtajana lautamieskokoonpanossa. Hovioikeus pitää ehdotusta perusteltuna. "Lapsituomareiden" käyttö lautamieskokoonpanon puheenjohtajana ei ole oikeusturvasyistä hyväksyttävää.
Presidentti	Esko Oikarinen